cyanic-selkie/wikianc huggingface dataset:
Edderkopper
Nyttedyr
Edderkopper er predatore (rovdyr) og kan derfor regnes som nyttige i naturen. Særlig fordi de regulerer mengden av insekter, og dermed regulerer bestanden av eventuelle skadedyr på planter. Fra undersøkelser i Sveits er det beregnet at edderkopper setter til livs ca. 38 millioner smådyr hvert år, pr. hektar. Omregnet til vekt blir det ca. 150 kilo smådyr.
Ferran Adrià
Ferran Adrià (født 14. mai 1962 i L'Hospitalet de Llobregat) er en katalansk kokk, kjent fra El Bulli nord for Barcelona, der han var kjøkkensjef 1985–2010 med tre stjerner i Michelinguiden siden 1997. Stedet var i 2000 vertsskap for hospiterende Lise Finckenhagen og Björn Svensson fra Bagatelle, i likhet med Nomas René Redzepi. Stedet med fiberfri mat var et av få utvalgte i Bagatelle-kokken Eyvind Hellstrøms «Gode adresser, Europa rundt med ganen som veiviser», som mente at Adrià var blant verdens mest kreative og innovative, selv om han ikke har vunnet Bocuse d'Or.
Edderkopper
Trusler
Noen arter er truet eller sårbare og er oppført på en rødliste. I Norge er det oppført 95 edderkopper, som såkalte rødlistearter på Norsk rødliste for arter , en liste basert på nyeste kunnskap om arter i Norge. Dette utgjør omtrent en sjettedel av de norske artene.
Det er vanlige menneskelige aktiviteter som hus- og hyttebygging, anlegging av veier, industriområder og elveforbygninger som utgjør den alvorligste trusselen. I Norge er flere arter som er knyttet til gammel skog truet, enkelte har hatt en merkbar tilbakegang etter at skogbruket ble industrialisert. Området rundt Oslofjorden og kysten sørover til Sørlandet er under sterkt press, særlig mindre øyer, enkelte strandtyper, sanddynekomplekser og kystlyngheier er viktige, men sårbare habitater. Andre betydningsfulle habitater er åpne soleksponerte tørrenger, tørrbakker og lyngmark. Men rødlisteartene finnes også på enkelte særpregede myrer og våtmarker, særlig myrer i lavlandet. En annen sterkt truet habitattype er elvebredder, spesielt i Trøndelag, hvor noen av norges mest sjeldne edderkopparter lever.
Enkelte av de store fugleedderkoppene, særlig de store, fargerike eller sjeldne artene er ettertraktet. En god del av de artene som man kan få kjøpt som kjæledyr har ennå ikke blitt formelt beskrevet. For noen sjeldne arter utgjør kjæledyrhandelen en trussel, siden store mengder av de disse dyrene blir samlet inn. Den fargerike, mellomamerikanske slekten Brachypelma er derfor fredet og det er ikke lovlig å handle med viltfangede eksemplarer.
Evolusjon og inndeling
Edderkoppenes søstergruppe er sannsynligvis amblypyger. Også svepeskorpioner er forholdsvis nært beslektet med edderkopper.
Slektskapsforholdene mellom edderkoppene er – gjengitt i hierarkisk skrivemåte – som følger:
Edderkopper i Norge
Blant de tidligste studier av edderkopper i Norge er arbeidet til presten Hans Strøm, som allerede i 1765 publiserte beskrivelser av fire nye arter edderkopper. Zoologen Robert Collett publiserte den første norske oversikten i 1876–1877. Siden den gang har den samlede kunnskapen om norske edderkopper økt betydelig, mye takket være noen ildsjeler. Men allikevel må kunnskapsnivået betegnes som ufullstendig. I 2009 eller tidlligere opprettet Glenn Halvor Morka et norsk edderkoppforum på Internett som skal ha gitt økt fokus på dyregruppen edderkopper, samt forenklet kommunikasjonen og utvekslingen av kunnskap. Fra mars 2010 til desember 2011 ble det, mye takket være dette forumet, registrert rundt 40 nye edderkopparter i Norge. Per april 2023 er nettstedet parkert.
I Norge var det i november 2012, registrert 624 arter som fordeler seg i 31 delgrupper (familier), hvorav matteveverne er den største og utgjør nær halvparten av alle artene. I tillegg til disse, er det dokumentert 6 arter som foreløpig har status som innførte.
Bildegalleri over norske grupper (familier)
Denne oversikten er satt opp alfabetisk på gruppens latinske navn og følger den norske sjekklisten.
Qiannan Buyei Miao
Det autonome prefektur Qiannan for buyei- og miaofolkene (kinesisk: 黔南布依族苗族自治州, pinyin: Qiannan Buyizu Miaozu zizhizhou) ligger i provinsen Guizhou i Kina. Qiannan har et areal på 26 214 km² og ca. 3,82 millioner innbyggere (2004).
Administrative enheter
Qiannan består av to byfylker, ni fylker og ett autonomt fylke:
Cai Shen
Cai Shen (kinesisk: 財神, pinyin: Cáishén, W.-G.: Tsai2 Shen2, kantonesisk: Choy Sun, hakka: Choy Sin, også kalt Zhao Gongming (Chao Kung-ming) eller Bi Gan (Pi-kan) ) er rikdommens gud i kinesisk mytologi. Han feires med rike gaver og hans bilde deles ut på nyttårsdagen.
VM i viltmål 1969
VM i viltmål 1969 (verdensmesterskapet i skyting) ble arrangert i Sandviken i Sverige i 1969.
You Meihong
You Meihong (født 31. januar 1993 i Guangzhou) er en kinesisk svømmer, som spesialiserer seg i disiplinen fristil. Hun representerte Kina under Sommer-OL 2008 i Beijing, Kina, der hun ble slått ut i de innledende heatene.
Pachyonyx
Pachyonyx er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Utseende
Små (gjerne 2 – 6 mm), korte, høyt hvelvede biller, gråbrunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.
Utbredelse
Slekten er utbredt i Afrika.
Pål Haugstad
Pål Haugstad (født 7. november 1951) er en norsk gårdbruker og organisasjonsmann som var leder i Norges Bondelag fra 2008 til 2009.
Haugstad er melkebonde fra Venabygd i Ringebu, og driver også hytteutleie på Venabydsfjellet. I perioden 2003–2008 var han leder i Oppland Bondelag, og han har også hatt verv i Innovasjon Norge og i Mjøsen Skogeierforening. Han ble valgt til Norges Bondelags leder på årsmøtet på Lillehammer i juni 2008, og etterfulgte dermed Bjarne Undheim.
B-VM i ishockey 1989 for menn
Ishockey-VM 1989 pulje B ble avholdt i Oslo og Lillehammer i Norge i perioden 30. mars til 20. april 1989. Norge vant B-puljen og rykket opp til A-puljen for første gang siden 1965.
Referat
Kampen mot bunnasjonen Danmark – beskrevet i Aftenposten som en «lett match» og den «eneste VM-kampen for Norge som kan få betegnelsen lett» – skulle vise seg å bli vanskeligere enn forventet. Et tafatt norsk lag ble presset av danskene, som åpnet både første og andre periode med scoringer. Dramatikken utløste seg i Stephen Foyn kontroversielle matchvinnende 3−2-scoring som kom noen tideler før full tid. Danskene forsøkte ivrig å få den østerrikske dommeren Pferrkirchner til å annullere målet, men han var sikker i sin sak. Dagen etter leverte Danmark inn en offisiell protest på det tredje norske målet, men direktoratet avviste protesten med ni mot én stemme. Kampen ville markere begynnelsen for rivaliseringen mellom Danmark og Norge i ishockey.
Kampen mot Frankrike skulle vise seg å være avgjørende for Norge. Etter en fransk ledelse satte Norge satte inn et stormløp mot Jean-Marc Djian i det franske målet. Med 6:21 minutter igjen av kampen traff Jon Magne Karlstad – som ved utlikningsmålet mot Frankrike ved B-VM 1987 – pucken med et «lompe av et skudd», som hoppet og spratt før den gikk inn bak Djian. «Jeg fikk bare en halvtreff på pucken. Den flakset gjennom luften mot den franske keeper», sa Karlstad etter kampen. Målet ble møtt av et Publikumsbrøl – med utlikningen var Norge nå klare for A-VM for første gang siden 1965.
Landslagsang
I anledningen av B-VM på hjemmebane fikk herrelandslaget offisielle sang med tittelen «Heia Norge å, å», fremført av Kjetil Kjelle (som også var komponist og tekstforfatter), Jon Herwig Carlsen og landslaget selv.
Kamper
= Opprykk til A-puljen for 1990        = Nedrykk til C-puljen for 1990.
Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:
Følgende land ble også tildelt turneringens Fair Play-pris av det internasjonale ishockeyforbundets direktorat:
All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:
Toppscorere
Referanse: eliteprospects.com
Beste målvakter
De fem beste målmaktene.
Gangbergart
Gangbergarter eller intrusive bergarter, er en av de tre hovedgruppene av magmatiske bergarter, de andre er dypbergart, og dagbergart. Når smeltet steinmasse trenger seg inn i sprekker eller gangveier i berget og størkner i disse gangene, blir de til gangbergarter.
Hos gangbergartene har magmaen størknet i gangene der magmaen har blitt presset opp til jordoverflaten. Det vil si at når den vulkanske aktiviteten har stoppet opp, er en gangbergart den bergarten som dannes av den resterende magmaen i vulkanens rør opp til jordoverflaten. Temperaturen synker nokså hurtig og trykket er relativt lavt i forhold til trykket dypbergartene blir utsatt for. Avkjøling har skjedd forholdsvis hurtig. Bergarten har ikke hatt tid på seg til å utvikle store krystaller, derfor ligger krystallene sjelden i et organisert mønster (krystallstruktur), de har ofte ulik størrelse og er ofte små. Bergarten kan kalles et umiddelbart resultat av en vulkansk aktivitet.
Liste over gangbergarter
De vanligste gangbergartene, med tillegg av viktige typer i Norge, er:
Men In Black (protestgruppe)
Men In Black (norsk: «menn i sort») er en gruppe personer som på slutten av 2020 og starten av 2021 gjennomførte demonstrasjoner i København, Aarhus og Aalborg hvor noen av demonstrantene førte til vold. Målet har vært å demonstrere mot de restriksjoner regjeringen har innført for å bekjempe covid-19-pandemien i Danmark.
Peder Olivarius Bugge
Han hadde en sentral rolle i norsk kristenliv og politikk i tiden rundt 1814. På begge felter hadde Bugge sterke meninger som ofte sto i motstrid til hverandre. Han fikk derfor tilnavnet Bifrons, mannen med to ansikter.
Bakgrunn
Peder Olivarius Bugge var av Bugge-slekten, sønn av sogneprest til Vanse på Lista Søren Bugge. Etter eksamener i København hadde han vært sogneprest på Sjælland, Jylland og Lista før han ble biskop i Nidaros 40 år gammel. Han var far til pedagogen Frederik Moltke Bugge og presten Søren Bruun Bugge samt morfar til kjøpmannen Johannes Christian Piene.
Prest og biskop
Etter eksamener i København hadde han vært sogneprest på Sjælland, Jylland og Lista før han ble biskop i Nidaros i 1803, 40 år gammel.
Fra 1804 var Bugge visepreses i Det Kongelige Norske Videnskabers Selskab og et par år senere begynte en utstrakt brevveksling med prins Christian Frederik som var preses i selskapet. Da prinsen kom til Norge som stattholder i 1813 knyttet de nære bånd.
Da Riksforsamlingen satt sammen på Eidsvoll var Bugge tilstede etter invitasjon fra prinsen. Bugge var der, sammen med Akershus stifts biskop Bech og regjeringsråd Sommerhielm med i en komite uavhengig av Riksforsamlingen som gjennomgikk representantenes adresser og fullmakter. Det er ellers ikke klarlagt hva rollen hans var der, og det har blitt hevdet at han var Christian Frederiks spion.
Bugge ble valgt som representant til Stortinget fra Trondheim for perioden 1815–1817.
På det første ordentlige storting 1815-16 møtte Bugge som 1. representant for Trondhjem og valgtes til odelstingspresident og visepresident i Stortinget. I tillegg var han medlem av en rekke viktige komiteer.
Hos Karl Johan stod Bugge til å begynne med alt annet enn i gunst, men det tok ikke særlig lang tid før Bugge hadde forsonet seg med den fransksvenske monarken og de nye tilstander. Karl III Johan ble konge i 1818 var det Bugge som salvet kongen i Nidarosdomen. I talen han holdt under kroningsseremonien ga han kongen æren for Norges frihet, refset folket og formante dem om å bøye seg for Gud og kongen. Talen viste hvilket overveldende inntrykk Karl Johans personlighet hadde gjort på biskopen, men hans ord innbragte den for tvetungethet mistenkte prelat demonstrativt mishag fra hans medborgeres side. Talen førte til at alle vinduene i bispegården ble knust av stenkasting.
Krenket og misfornøyd trakk Bugge seg da tilbake fra politikken.
Bugge ble tildelt Nordstjerneordenen i 1815.
The Snakes
The Snakes var et norsk/britisk hardrock-band.
Bandet ble opprinnelig startet av Whitesnake-medlemmene Bernie Marsden og Micky Moody, under navnet Saints and Sinners. De fikk med seg Neil Murray og Cozy Powell, samt amerikanske John West på vokal, og spilte kun Whitesnake-låter. Bandet skiftet etter kort tid navn til The Snakes og den norske vokalisten Jørn Lande overtok etter West, samt den norske bassisten Sid Ringsby og trommeslageren Willy Bendiksen kom med i bandet, istedenfor Murray og Powell. Bandet ga ut et studioalbum og et konsertalbum. Det første ble produsert av Ronni Le Tekrø, tekniker var Dag Stokke. Etter at bandet ble oppløst i 1999, startet Marsden og Moody bandet The Company of Snakes.
Medlemmer
Siste medlemmer
Tidligere medlemmer
Fernando Prado Ayuso
Fernando Prado Ayuso C.M.F. (født 28. august 1969 i Bilbao) er et spansk ordensmedlem i claretianerordenen, katolsk teolog, og biskop av San Sebastián i Baskerlandet i Spania. Han er teolog innen feltet missiologi, og med fagkunnskap innen sosiale medier og innen konsekrert liv. Foruten spansk behersker han rngelsk, italiensk og baskisk.
Bakgrunn
Fernando Prado Ayuso gikk på augustinerordenens Colegio Andrés de Urdaneta i Loiu. Deretter studerte han informasjonsvitenskap ved Universidad del País Vasco, og ble uteksaminert i 1993. I 1992 sluttet Prado Ayuso seg til claretianerne og avla sine første løfter den 27. august 1994 i Vitoria-Gasteiz. I 1998 tok han en grad i katolsk teologi fra Universidad de Deusto i Bilbao. Den 27. september samme år avla han sine evige ordensløfter. Fra 1998 til 2002 var Prado Ayuso ansvarlig for arbeidet blant barn og unge i menigheten Corazón de María i San Sebastián og var lærer ved skolen med samme navn.
Prest
Den 7. mai 2000 ble han presteviet av biskopen av San Sebastián, Juan María Uriarte Goiricelaya.
Prado Ayuso var først kapellan i sognet Corazón de María og delegat for ungdomstjenesten i pastoralenheten Barrio Gros i San Sebastián. I 2002, etter høyere studier, oppnådde han en mastergrad i journalistikk fra Det pavelige universitet i Salamanca og et lisensiat i teologi for konsekrert liv med avhandlingen El ministerio ordenado de los religiosos en la Iglesia.
Melodi Grand Prix 1985
Melodi Grand Prix 1985 var den 25. utgaven av Melodi Grand Prix, Norges nasjonale uttaking til Eurovision Song Contest. Ti finalister kjempet i finalen 30. mars 1985 som ble arrangert i Chateau Neuf i Oslo. Vinnerlåten ble «La det swinge», framført av Bobbysocks og skrevet av Rolf Løvland. Duoen representerte Norge i den internasjonale finalen i Göteborg, der «La det swinge» vant med 123 poeng. Dette var Norges første seier i Eurovision Song Contest.
Fernando Prado Ayuso
Prest
I 2011 ble han også professor i misjonsteologi ved Institutt for religiøst liv ved Det pavelige universitet i Salamanca og i 2013 kapellan for Concepcionistas Misioneras de la Enseñanza. I tillegg virket Prado Ayuso fra 2009 til 2016 som internasjonal koordinator for konsortiet av claretianske forlag. I tillegg var han fra 2015 sogneprest for menigheten San Antón i Madrid. Han har også vært vikarierende kapellan i menighetene St. John the Baptist (2003-2011) og St. Gabriel Mission (2014-2016) i erkebispedømmet Los Angeles og Holy Cross i erkebispedømmet Chicago (2012-2014) i sommerferier.
Fernando Prado Ayuso grunnla foreningen Mensajeros de la Paz («Fredens budbringere»).
Biskop av San Sebastián
Den 31. oktober 2022 utnevnte pave Frans ham til biskop av San Sebastián. Den tidligere generalsuperior for claretianerne, kardinal Aquilino Bocos Merino CMF, bispeviet ham den 17. desember samme år i katedralen El Buen Pastor i San Sebastián; medkonsekratorer var erkebiskopen av Pamplona y Tudela, Francisco Pérez González, og den apostoliske nuntius til Spania, erkebiskop Bernardito Cleopas Auza.
Melodi Grand Prix 1985
Sendingen
Finalen ble arrangert i et strengt voktet Chateau Neuf i Oslo lørdag 30. mars. Rita Westvik var programleder og loset publikum og tv-seere gjennom sendingen. Et 19-mannsorkester under ledelse av Terje Fjærn akkompagnerte de ti finalelåtene. Koret besto av Per Øystein Sørensen, Kari Gjærum, Håkon Iversen og Anne-Marie Giørtz. I tillegg deltok Hege Schøyen som femtekorist under Bjørn Eidsvågs «Gammel drøm».
Fernando Prado Ayuso
Biskop av San Sebastián
Kort etter sin innsettelse i embedet i San Sebastián forbød han ved dekret de kirkelige organer i bispedømmet å benytte seg av materiale fra det USA-baserte internasjonale katolske nyhetskonglomeratet EWTN, for å «fremme bispedømmets fellesskap med Peters etterfølger». EWTN ble opprettet på 1980-tallet av nonnen Mother Angelica.
Episkopalgenealogi
Hans episkopalgenealogi er:
Melodi Grand Prix 1985
Sendingen
NRK holdt ingen åpen innsendingskonkurranse dette året, men satte i stedet ned en egen komité, bestående av Kari Gjærum, Jan Eggum, Lasse Hafreager, Sigurd Jansen og Jan Erik Kongshaug. Komiteen plukket ut ti norske komponister og inviterte dem til å sende inn bidrag til Melodi Grand Prix.
Tromsø Hockey
Tromsø Ishockeyklubb er en ishockeyklubb fra Tromsø i Troms. Den er underlagt Norges ishockeyforbund og seniorlaget spiller i 2. divisjon siden 2018/19 sesongen. Og kvinne laget spiller i 1. divisjon ishockey for kvinner. Klubben ble stiftet 9. mars 2004 og en utendørs ishockeybane ble satt opp ved Templarheimen på Tromsøya. Vantene var kjøpt inn fra Skien Ishockeyklubb og ishockey ble en fortvoksende idrett i Tromsø. Klubben jobbet med oppbyggning av et ishockeymiljø i flere år og på den 8. april 2010 ble Tromsø ishall åpnet til publikum.
Melodi Grand Prix 1985
Avstemning
Resultatet ble avgjort av fem distriktsjuryer og fire fagdommere: plateprodusenten Tony Visconti, Eurovision-vinneren Anne-Marie David, musikkforleggeren Stikkan Anderson og BBC-dirigenten Ronnie Hazlehurst. Hver dommer og jury ga 1–9 og 11 poeng til finalelåtene. Avstemningen var spennende, og i begynnelsen ble det et tett løp mellom «II & II», «Karma» og «La det swinge». Etter Anne-Marie Davids poeng dro «Karma» og «La det swinge» fra, og de to melodiene fulgte hverandre tett resten av avstemningen. Til slutt vant «La det swinge». Mens fagdommerne hadde «Karma» som favoritt, ville distriktsjuryene heller ha Bobbysocks. Etter at Ronnie Hazlehurst hadde gitt sine stemmer, spurte programleder Westvik om han trodde «La det swinge» ville vinne Eurovision. «I'm afraid not», svarte den rutinerte dirigenten.
Tromsø Hockey
Klubben består av flere aldersbestemt lag samt et jentelag, et damelag, oldboys, et A-lag og et B-lag. A-laget har spilt i den svenske Division 3, som et av to norske lag som spiller i svenske seriespill. B-laget deltar i Barents Hockey League (forkortet til BHL) med lag fra Norge, Finland og Russland. A-laget har også spilt i Region Nord-Norge.
Melodi Grand Prix 1985
Avstemning
Dette var juryene: 1. Tromsø, 2. Tony Visconti, 3. Steinkjer, 4. Anne-Marie David, 5. Elverum, 6. Stikkan Anderson, 7. Porsgrunn, 8. Ronnie Hazlehurst og 9. Stavanger.
Tromsø Hockey
Klubbfargene er blå og hvit.
Melodi Grand Prix 1985
Hendelser
Avgjørelsen om å kun invitere spesielt utvalgte komponister vakte harme i deler av det norske musikermiljøet. Grand Prix-veteranen Arne Bendiksen og to medarrangører dro derfor i gang en alternativ sangkonkurranse, Pop Festival 1985, en drøy uke før den norske finalen. «Det er for galt at NRK velger å holde en lukket norsk Melodi Grand Prix-konkurranse, hvor bare ti personer er invitert til å delta. Hva med alle dem rundt om i landet som har ting å bidra med?» sa Arne Bendiksen til Aftenposten.
Det var et uvanlig stort sikkerhetsoppbud rundt den norske finalen i dagene før sendingen. På finaledagen slo VG opp på førstesiden at Chateau Neuf voktes som en festning av sivile vakter, politi og hunder. Avisen kommenterte at sikkerhetsoppbudet til og med overgikk finalen i Jerusalem i 1979. NRK forklarte at sikringen var av hensyn til dekoren, artistene og arbeidsroen.
Merethe Trøan var ett av medlemmene i gruppa Pastel, som framførte «Ring, ring, ring». Hun vant Melodi Grand Prix i 1992 og representerte Norge i den internasjonale finalen i Malmö samme år.
Finn Kalvik skrev teksten til «II & II», men deltok under pseudonymet B.A. Olsen.
Jøssund
Jøssund er et sogn og en tidligere kommune i Trøndelag, etablert i 1896 ved utskilling fra Åfjord. Jøssund var fra 1964 en del av Bjugn kommune, og er fra 2020 en del av Ørland kommune. Jøssund ble fradelt Åfjord som en egen kommune med 1 529 innbyggere 1. januar 1896. 1. januar 1964 ble Jøssund slått sammen med Bjugn, Nes og nordre del av Stjørna til den nye kommunen Bjugn. Jøssund hadde ved sammenslåingen 1 917 innbyggere. Grendene Vallersund (med Valsøya, Vallersund Gård, Tranøya og fjordarmen Koet) og Lysøysund ligger i Jøssund. Lauvøyfjorden og Asenvågøy fyrstasjon ligger også i Jøssund.
Per Kristen Mydske
Per Kristen Mydske (født 9. desember 1940) er professor emeritus i statsvitenskap og tidligere instituttleder ved Institutt for statsvitenskap, Universitetet i Oslo.
Mydske fullførte graden mag.art. i statsvitenskap i 1968 og dr.philos i 1979. Han var stipendiat ved Institutt for samfunnsforskning fra 1969 til 1972, universitetslektor ved Universitetet i Bergen 1972–75, forsker ved Norsk institutt for by- og regionforskning 1975–79, dosent ved Universitetet i Tromsø 1979–82. Han har deretter vært ansatt ved Institutt for statsvitenskap.
Hans forskningsfelt er offentlig politikk og administrasjon, med emner som blant annet offentlig planlegging, regional politikk, miljøpolitikk og bypolitikk.
Hvaler kirke
Hvaler kirke er en av Norges eldste kirker. Den ligger på Kirkeøy, nær Skjærhalden i Hvaler kommune, og tilhører Fredrikstad domprosti.
Hvaler kirke er bygd i romansk stil og er bygd på 1100-tallet. Det er bygningsdeler som er karbondatert til rundt år 1000.
Mellom 1953 og 1955 gikk kirken gjennom en grundig restaurering ledet av antikvar Håkon Christie. Da ble blant annet den gjenmurte sørportalen åpnet, kalkmaleriene ble restaurert og det ble bygget nytt sakristi. Det ble også, for første gang i Norge, utført en arkeologisk undersøkelse av grunnen under kirkegulvet. Utgravningene ble utført av Erling Johansen, og det ble funnet en god del gjenstander. Det mest spektakulære var tilsammen over ett tusen mynter. De dateres til middelalderen og inn i nyere tid, men over halvparten skriver seg fra perioden 1202-1387.
I forbindelse med tusenårsskiftet ble kirken og området rundt valgt til Hvalers tusenårssted.
Orgelet er bygget hos Richard Rensch Orgelbau fra Tyskland, i samarbeid med Marius Lyngø, og ble tatt i bruk i mars 2020. Orgelet har 21 stemmer og et klokkeverk.
Store Lakselvtinden
Store Lakselvtinden er et fjell i Tromsø kommune, som er 1616 meter høyt. Fjellet er en del av Lyngsalpan, og er et populært klatrefjell.
Ludvig III av Württemberg
Ludvig III (født 1166, død rundt 1241) var greve av Württemberg. Det antas at han giftet seg med greve Adalbert III av Dillenburgs datter, hennes navn er unevnt.
Ludvig ble greve samtidig som broren Hartmann og de styrte landet sammen, men Ludvig regjerte bare til 1226.
Chase County (Nebraska)
Chase County er et fylke i den amerikanske delstaten Nebraska.
Eidsvann
Eidsvann er en innsjø i Kragerø kommune i Telemark. Den ligger på Levangshalvøya og har et areal på 0,25 km². Sjøen er rundt 1,7 kilometer lang, men bare 0,1–0,2 kilometer bred. Utløp er mot sør til Leivann.
Buchholz (Ditmarsken)
Buchholz er en kommune i kretsen Ditmarsken i delstaten Schleswig-Holstein i Tyskland. Buchholz ligger i Burg-Sankt Michaelisdonns amt, og var inntil 1. januar 2008 en del av Burg-Süderhastedts amt.
Bjarne Lysholm
Bakgrunn
Bjarne Lysholm var utdannet lege og tok medisinsk embedseksamen i 1887.
Lege
Han praktiserte som lege i Iowa, USA, men etter et halvt år flyttet han til Norge og praktiserte i Lardal og Trondheim.
Forretningsmann
Bjarne Lysholm var i perioden 1894 til 1912 sjef i Jørgen B. Lysholm, en familiebedrift som ble etablert i 1821. Det var et destillasjons- og brennerifirma.
Entomolog
Bjarne Lysholm ble tidlig interessert i naturen og insekter. I 1912 skrev han en avhandling om plankton og copeoder i Trondheimsfjorden. Han var også, sammen med marinbiolog Ole Nordgård, med å bearbeide et materiale kopeoder fra et tokt i Atlanterhavet. Men det var først etter at han sluttet som sjef i familibedriften at han fikk bedre tid til sin interesse for entomologien. Det var særlig biller (Coleoptera) fra Midt-Norge og områdene rundt Trondheim, han arbeidet med. Men sammen med H.J. Sparre Schneider og T.G. Münster reiste han til Finnmark flere ganger.
Forfatter
Bjarne Lysholm har skrevet en rekke publikasjoner. På slutten av 1890-tallet en fortegnelse over biller i Trøndelag. Dette og nytt materiale ble i 1937 sammenfattet i en ny artikkel som omfattet nær 1 300 arter av biller. Dette gjorde Trøndelag til den best undersøkte delen av den norske billefaunaen.
Utmerkelser
Bjarne Lysholm var i 1902 til 1914 preses for Det Kongelige Norske Videnskabers Selskab i Trondheim, hvor han etterhvert også ble valgt til æresmedlem. Han var en periode mellom 1918 til 1939 bestyrer for selskapets entomologiske samling. Han ble utnevnt til æresdoktor ved Uppsala universitet og i Norge til Ridder av St. Olavs orden.
Jean Lucas Oliveira
Jean Lucas de Souza Oliveira (født 22. juni 1998) er en brasiliansk fotballspiller som spiller for AS Monaco FC.
Bayas
Kommunen har et areal på 10,82 km², og hadde 449 innbyggere i 1999.
Befolkningsutvikling
Antall innbyggere i kommunen Bayas
Tim Deavin
Tim Deavin (født 27. juli 1984) er en australsk landhockeyspiller. Han representerte landet sitt under Sommer-OL 2012 i London, der han tok bronse med det australske landslaget.
Arthur de Gobineau
Joseph Arthur Comte de Gobineau (født 14. juli 1816, død 13. oktober 1882) var en fransk aristokrat og romanforfatter som ble kjent eller beryktet for å ha utviklet teorien om den ariske «herrerase» i sin bok Essai sur l'inégalité des races humaines («Essay om menneskerasenes ulikhet»), utgitt i to bind i 1853 og 1855. De førte til en egen Gobineau-kult i Tyskland fra den tyske oversettelsen Versuch über die Ungleichheit der Menschenrassen som kom i 1897. Gobineau er sett på som opphavsmann til den moderne raseteori og som et tidlig eksempel forsøk på å begrunne rasisme vitenskapelig (se Rasebiologi). Boken kom engelsk i 1856, i ny oversettelse i 1915, og kommer fortsatt ut på trykk i USA. Gobineau ble en viktig ideolog for nazismens framvekst i mellomkrigstiden, og for nynazismen etter krigen.
Liv og virke
Gobineaus far var en myndighetsperson og en trofast rojalist, og hans mor, Anne-Louise Magdeleine de Gercy, var datteren av en kongelig tjenestemann innenfor skattevesenet. Han var imidlertid ikke adelig og la selv til «comte» (greve) til navnet sitt.
I slutten av Julimonarkiet på første halvdel av 1800-tallet levde Gobineau av å skrive enkle føljetongfortellinger (romans-feuilletons) og bidro med artikler med reaksjonære tidsskrifter. Han ble venn med Alexis de Tocqueville, historiker og samfunnsforsker, og brevvekslet omfattende med ham siden. Rundt 80 brev er bevart. Det hjalp ham å skaffe seg en posisjon i den franske utenriksdepartementet mens de Tocqueville var utenriksminister under den andre franske republikk. Gobineau fungerte som diplomat for det andre franske keiserdømme. Innledningsvis var han stasjonert i Persia (dagens Iran) før han var i Brasil og i andre land som Hellas og Sverige, til sammen i rundt 30 år.
Det var i utlandet han utviklet sine teorier om at rase skapte kultur. Han argumenterte at de forskjeller som fantes mellom de tre rasene, «svarte», «hvite» og «gule», var naturlige barrierer, og at «raseblanding» brøt ned disse skillelinjene og førte til kaos. Han klassifiserte ut ifra egne antagelser sørlige Europa, østlige Europa, Midtøsten, Sentral-Asia og nordlige Afrika som «rase-blandet».
Gobineau stilte også spørsmåltegn ved om de svarte og gule raser egentlig tilhørte den samme menneskefamilie som den hvite rase og delte felles opphav. Utdannet verken som teolog eller naturforsker og skrev i tid før evolusjonsteorien var kjent, tok Gobineau Bibelen som et sannhetsvitne og en korrekt framstilling på den menneskelige historie i sin bok Essai sur l'inégalité des races humaines (1853-1855). Dagens kristne forståelse er derimot at alle mennesker deler det samme opphav i Adam og Eva. Gobineau mente derimot at det var ingenting i Bibelen som hevdet at fargete mennesker nedstammer fra samme opphav som hvite. Den hvite rase var overlegen alle andre raser i å skape en sivilisert kultur og opprettholde en regjering. Den europeiske sivilisasjon representerte det beste av hva som var igjen av oldtidens sivilisasjoner. Hans hovedtese var at den europeiske sivilisasjon blomstret fra Hellas til Roma og germanerne og som hans samtidige kultur kom fra. Dette tilsvarte oldtidens indoeuropeiske kultur, som Gobineau mente var den «ariske» kultur, og besto av keltere, slavere og germanere. Senere kom Gobineau til å stramme omfanget av «arier» til kun å bestå av «den tyske rase», la race germanique, og presenterte således en rasistisk teori om at arier, det vil si tyskere, representerte utelukkende positive trekk. Gobineau skrev opprinnelig at, gitt de tidligere tidskurver for sivilisasjonene i Europa, ville den hvite rase bli preget av raseblanding og det ville føre til kaos. Han tilskrev den økonomiske uroen i Frankrike til «raseforurensning». Senere i livet, da de britiske og amerikanske sivilisasjonene ble spredt, og med Tysklands vekst, endret han mening til at den hvite rase ville overleve.
Paradoksalt nok, selv om Gobineau håpet å se europeisk makt spredt, støttet han ikke opprettelsen av kommersielle riker med deres ledsagende multikulturelle miljø, og konkluderte at denne utviklingen innebar en ødeleggelse av «bedre raser». Isteden så den senere periode av 1800-tallets imperialisme som en degenererende prosess i Europa. I henhold til hans egenutviklede teori var de blandede befolkningene i Spania, det meste av Frankrike og Italia, det meste av sørlige Tyskland, det meste av Sveits og Østerrike, og deler av Storbritannia, hadde sin bakgrunn i den historiske utviklingen at de greske, romerske og Det osmanske rike hadde åpnet opp Europa for andre raser. Han mente også at sørlige og vestlige Iran, sørlige Spania og Italia besto av degenererende raser fra raseblanding, og hele nordlige India besto av en gul rase.
Nazisme
Adolf Hitler og nazismen lånte mye av Gobineaus ideologi, skjønt Gobineau selv var ikke utpreget antisemittisk. Gobineau skrev positivt om jødene, inkludert en lang lovprisning i Essai sur l'inégalité des races hvor han lovpriste dem som «et fritt, sterkt og intelligent folk». Han var ikke uten interesse for ikke-europeiske kulturer og skrev eksempelvis med interesse om de kvinnelige shamakhidanserne i Aserbajdsjan.
Mange skribenter hadde skrevet om raser før Gobineau gjorde det, men han var den første som fremmet raser som en betydningsfull drivkraft i verdenshistorien. Av den grunn karakteriseres han som «rasismens far» og som en intellektuell forløper til Ku Klux Klan og nazismen. Gobineaus hovedverk Essai sur l'inégalité des races humaines tiltrakk seg ikke mye oppmerksom da det kom ut. Det skjedde først tjue år senere da han ble venn med den tyske komponisten Richard Wagner. De to mennene døde omtrentlig samtidig, med noen måneders mellomrom. Wagner-Bayreuth-bevegelsen, Der Bayreuther Kreis, innledningsvis en gruppe Wagner-beundrere, senere utvidet til å være tilhengere av nasjonalistisk tysk politikk, var de som i særdeleshet fremmet og spredte Gobineaus tanker i Tyskland. Med nazismens omfavnelse av Gobineaus nå tilbakeviste teorier, var hans omdømme ødelagt for alltid. Da nazistene overtok Gobineaus teorier ble de tvunget til å foreta en omfattende redigering for å få dem til å stemme overens med egen propaganda, ikke ulikt hva de gjorde i tilfellet Nietzsche.
Lisvel Elisa Eve
Lisvel Elisa Eve (født 10. september 1991) er en dominikansk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen.
The Kiss (1916)
The Kiss er en amerikansk stumfilm fra 1916, regissert av Dell Henderson.
Ameris
Utseende
Middelsstore, gjerne nokså brede, kraftige snutebiller med nokså lang snute, ofte lyst brunspraglete.
Levevis
I alle fall noen av artene er knyttet til palmer.
Utbredelse
Gruppen er utbredt i den neotropiske økosonen, mest i Brasil.
Camptidius
Camptidius er en slekt av billene i underfamilien graveløpere (Scaritinae) i familiegruppen løpebiller.
Utbredelse
Arten er beskrevet fra Brasil.
Cheyenne County (Nebraska)
Cheyenne County er et fylke i den amerikanske delstaten Nebraska.
Brachypelus
Brachypelus er en slekt av billene i underfamilien graveløpere (Scaritinae) i familiegruppen løpebiller.
Utseende
Nokså små (gjerne ca. 4 millimeter), smale, mørke løpebiller. Hodet er kort og bredt med forholdsvis små kjever og utstående fasettøyne. Pronotum er firkantet, betydelig bredere enn langt, stort sammenlignet med hos de fleste andre graveløpere. Dekkvingene er jevnbrede med kraftige punktrader.
Utbredelse
Slekten er utbredt på Madagaskar.
Liste over kosmonauter
Sovjetiske og russiske kosmonauter som er født utafor Russland er merka med en asterisk, og deres fødselssted vises i ei egen liste.
Østblokkosmonauter
Fra 1978 til 1988 frakta Sovjetunionen 11 statsborgere fra 10 allierte land med Sojuz-fartøyet. Alle fløy som del av Interkosmos-programmet. Disse romfarerne blir ofte referert til som «kosmonauter».
Andre kosmonauter
I 1982 begynte Sovjetunionen å fly med statsborgere fra land som ikke var del av Østblokka, som en utvidelse av Interkosmos-programmet. Sovjetunionen og seinere Russland frakta 50 statsborgere fra 18 land med Sojuz-fartøyet, deriblant sju romturister via Space Adventures-programmet. Siden 2001 har Sojuz blitt brukt til å frakte personell fra ESA, JAXA og NASA til Den internasjonale romstasjonen. Disse romfarerne refereres ikke alltid til som «kosmonauter», spesielt ikke om de tilhører andre romprogrammer; for eksempel refereres NASA-romfarere vanligvis til som «astronauter», selv om de flyr med et russisk fartøy.
Sovjetiske og russiske kosmonauter født utafor Russland
Alle kosmonauter for Sovjetunionen og Roskosmos har blitt født innafor Sovjetunionens grenser; det er ennå ingen kosmonauter som har blitt født i Den russiske føderasjon. Det er imidlertid mange kosmonauter som har blitt født i sovjetiske territorier utafor Russland, og kan «kreves» av disse landene som statsborgere. Alle hadde sovjetisk eller russisk statsborgerskap da de var på romferd.
Bayon-sur-Gironde
Bayon-sur-Gironde er en kommune i departementet Gironde i regionen Nouvelle-Aquitaine i det sørvestlige Frankrike.
Australian Open 1989
Australian Open 1989
VM i viltmål 1973
VM i viltmål 1973 (verdensmesterskapet i skyting) ble arrangert i Melbourne i Australia i 1973.
Antonin Magne
Antonin Magne (født 15. februar 1904 i Ytrac, død 8. september 1983 i Arcachon) var en fransk syklist som vant Tour de France i 1931 og 1934. Han var profesjonell fra 1927 til 1939.
I 1936 ble han verdensmester i landeveisritt etter å ha tatt sølv tre år tidligere. Han vant også Grand Prix des Nations tre år på rad (1934–1936).
Stand by Your Man
«Stand by Your Man» er en amerikansk sang, skrevet av Tammy Wynette og Billy Sherrill. Den ble opprinnelig spilt inn av Wynette og utgitt på singlen Epic 10398 i september 1968. Produsent var Sherrill. Den viste seg å bli den mest suksessfulle platen i Wynettes karriere og én av de sangene innen countrymusikken som det er laget flest coverversjoner av.
Sangens tilblivelse
«Stand By Your Man» ble angivelig skrevet i Epic studios i 1968 på femten minutter etter én idé som kom fra Wynettes produsent, Billy Sherrill, én av sangens to opphavspersoner. Wynette var den andre. Sherrill forklarte opprinnelig at før utgivelsen av «Stand by Your Man» trodde han at Wynettes D-I-V-O-R-C-E ville bli hennes karrierehit. Etter å ha vært vitne til hvor suksessfull sangen kom til å bli i USA på den tiden forklarte Sherrill så at «Stand by Your Man» definitivt ville bli Wynettes karrierehit.
«Stand By Your Man» fortsatte å skape strid til begynnelsen av 1990-årene, da den snart kommende First Lady, Hillary Clinton, under et intervju i CBS' 60 Minutes, sa at hun «ikke var noen liten kvinne som stående ved min mann lik Tammy Wynette». Imidlertid har jo hun blitt hos sin mann, mens Tammy Wynette ble skilt en rekke ganger. Sometimes it's hard to be a woman
Givin' all your love to just one man
You'll have bad times, and he'll have good times
Doin' things that you don't understand
And if you love him, oh be proud of him
'Cause after all, he's just a man
Stand by your man
Norske versjoner
Terje Mosnes og Preben har skrevet norske tekster. Mosnes' versjon bærer tittelen «Stå som en mann». Prebens versjon heter «Bli hos din mann».
I filmer, på TV og i spill
«Stand by Your Man» ble anvendt i en rekke 1990-talls filmer som Søvnløs i Seattle (Sleepless in Seattle, 1993), Fire bryllup og en gravferd (Four Weddings and a Funeral, 1994) samt GoldenEye (1995)
Den er tittelsangen i det tyske komishowet Dittsche.
Sangen er med i videospillet Karaoke Revolution Country.
Rangeringer
I 2003 ble «Stand by Your Man» rangert som nummer én på CMTs liste over 100 Great Songs in Country Music.
I 2004 ble sangen rangert som nummer seksten på CMTs liste over 100 Greatest Country Love Songs.
Kyrillos av Varna og Veliki Preslav
Kyrillos av Varna og Veliki Preslav (bulgarsk: Кирил Варненски и Великопреславски, født Bogomil Petrov Kovatsjev (Богомил Петров Ковачев) 8. juni 1954, død 9. juli 2013 ) var en bulgarsk biskop i Den bulgarske ortodokse kirke.
Kiril var fra 1989 til sin død metropolitt av Varna og Veliki Preslav eparki. Etter at den bulgarske kirkes overhode, Maksim, døde, og frem til 24. februar 2013, var han kirkens leder ad interim, selv om det var kjent at han tidligere hadde samarbeidet med den kommunistiske statssikkerhetsstjenesten (DS).
Ungarns krone
Ungarns krone (ungarsk Magyar Szent Korona, tysk Stephanskrone, kroatisk Kruna svetoga Stjepana, latin Sacra Corona), også kalt St. Stefans krone, er Ungarns kongekrone og fremste statssymbol, til tross for at landet siden 1946 har vært en republikk. Kronen er også den eneste bevarte kronen som fremdeles blir ansett som hellig.
Kong Karl IV var den siste som ble kronet med «stefanskronen», den 30. desember 1916. Under den sovjetiske invasjonen på slutten av den andre verdenskrig ble kronen sammen med andre kronjuveler fraktet vestover av ungarske patrioter. For at den ikke skulle falle i hendene på den fremrykkende Røde armé, ble kronen betrodd en avdeling av den amerikanske hær i Østerrike. I 1951 ble den overført til USA, hvor den ble trygt oppbevart sammen med statens gullbeholdning i Fort Knox i Kentucky som «property of special status held in trust and safekeeping». Under den kalde krigen kom det aldri på tale å tilbakeføre den til kommunistregimet i Ungarn, men etter avspenningen ble den i 1978 returnert «til det ungarske folk» etter ordre av president Jimmy Carter.
Opprinnelse
Det finnes mange teorier om kronens opprinnelse, men mange er mytiske. Før tilbakeleveringen til Ungarn ble kronen omhyggelig undersøkt av eksperter, og dens faktiske historien ble utredet. Kronen består av to deler; nederst et diadem i form av en oval ring av gull (corona græca), øverst to kryssende bøyler av gull, hvor det karakteristiske skjeve korset er festet i midten.
Kalmar HC
Kalmar HC er en ishockeyklubb fra Kalmar i Småland. A-laget spiller for øyeblikket i Hockeyettan.
Ishockey har blitt spilt i Kalmar siden 1940-tallet, men i 2000 gikk den gamle klubben under navnet Kalmar HC konkurs etter flere års kamp med økonomien. Etter konkursen ble det dannet to nye hockeyforbund i Kalmar: IF Kalmar Hockey (2000) og Kalmar Knights IF (2001). Sistnevnte klubb var i den første i 2008 og i 2012 ble den kalt Kalmar HC. I tillegg til A-laget har de aktiviteter for kvinnehockey, juniorlag, flere ungdomslag og hockey- og skøyteskole. A-laget, som for det meste har spilt i Division 3, spilte seg opp til Hockeyettan for 2018/2019-sesongen].
Ungarns krone
Opprinnelse
På den «greske kronen» med inskripsjoner på gresk er det festet bilder i polykrom emalje av Jesus Kristus, erkeenglene og flere helgener, og av den østromerske keiser Mikael Dukas VII og hans bror, og den ungarske kongen Géza I (1074-1077). Denne delen er antagelig en gave fra keiseren til kong Gézas dronning omkring 1075. Diademet var opprinnelig laget for en kvinne med tilknytning til hoffet i Bysants, men ble «ombygget» for å passe som gave til Ungarns dronning.
Ifølge eldre legender ble kronen entent gitt til Stefan den hellige av pave Sylvester II i 1001, eller bestilt av ham fra Georgia. Men den alminnelig aksepterte teori er at kronen ble til under kong Béla III, som regjerte fra 1173 til 1196, med bruk av deler fra eldre kronjuveler, hvorav noen var pavelige kroningsgaver til St. Stefan.
Stefanskronen som nasjonalsymbol
Siden middelalderen har Stefanskronen vært symbolsk forbundet med kongeriket, og den har vært oppfattet som rettmessig «eier» til både nåværende og tapte ungarske provinser. Ingen ungarsk konge ble anerkjent som legitim uten å være kronet med den. Kronen har gjennom historien vært båret av 55 ungarske konger. Bare to ble ikke kronet med den: Sigismund II Johan og Josef II.
Den ble første gang kalt «hellig» i 1256. Siden 1300-tallet har kongemakten i Ungarn ikke bare vært representert av en hvilkensomhelst kongekrone, men bare av den hellige Stefans krone. Det ga Ungarn en særstilling blant kongerikene. Ungarerne anskaffet ingen krone for å innsette en konge, men de etterspurte en konge som var verdig til å bære denne kronen. Kong Karl I måtte krones tre ganger, siden det til slutt var kroningen med Stefanskronen som i 1310 ga ham full anerkjennelse. Et annet vitnesbyrd om kronens betydning er at Ungarn formelt besto som et kongerike uten konge i hele mellomkrigstiden, «stefanskronens rike». Provinsene som gikk tapt etter første verdenskrig ble sett på som rettmessige deler av dette riket, noe som bidro til at gjenforening var et viktig politisk mål for Horthy-regimet.
Under kommunistregimet fikk Ungarn et uheraldisk «riksvåpen» etter sovjetisk forbilde, uten referanse til landets historie. Etter kommunismens sammenbrudd ble det tidligere riksvåpenet for kongedømmet Ungarn gjeninnført, med stefanskronen over våpenskjoldet.
Saia Marilena Stueng
Saia Marilena Stueng (født 13. januar 1993 i Karasjok) er en norsk-samisk forfatter.
Hun har en mastergrad i samisk litteratur fra UiT Norges arktiske universitet fra 2018. I mastergradsavhandlingen skriver hun om samisk rap. Forfatteren har engasjert seg mot mobbing, og er en forkjemper for samisk språk. Etter å ha deltatt på Samisk forfatterforenings og Sametingets forfatterstudium, debuterte hun i 2017 med ungdomsromanen Hamburgerprinseassa (Hamburgerprinsessa). Boka ble utsolgt fra forlaget kort tid etter at den var publisert.
Liste over ICAO-flyselskapskoder (M)
Dette er en liste over ICAO kodene flyselskaper:
Referanser
Lista e IATA Airline Codes Zoznam kódov leteckých spoločnosti IATA IATA航空公司代码
Colfax County (Nebraska)
Colfax County er et fylke i den amerikanske delstaten Nebraska.
Clay County (Nebraska)
Clay County er et fylke i den amerikanske delstaten Nebraska.
Julianne
Julianne er et kvinnenavn dannet som en variant av Juliane, som har opprinnelse i det romerske mannsnavnet Julianus, dannet av latinske iovilius, «dedikert til guden Jove».
Kjente personer med navnet
Personene i listen er ordnet kronologisk etter fødselsår.
Fowlerville
Den første permanente bosetteren var Ralph Fowler i 1836, som også befalte Amos Adams til å tegne en byplan i 1849. Et postkontor kalt Cedar ble etablert i 1838, men ble omkalt til Fowlerville i 1853, etter byplanens navn.
Charlie Gehringer, en berømt baseball spiller, var fra Fowlerville.
Na-dené-språk
Na-dené-språk er den største av de to undergruppene av språkfamilien dené-jenisejiske språk, og snakkes i Nord-Amerika fra Alaska i nord til USAs grense med Mexico i sør. Språkgruppen inneholder språkene tlingit, eyak og de athabaskiske språkene. Det største na-dené-språket etter antall brukere er navajo, som snakkes av rundt 150 000 mennesker.
Forvaltningsfellesskapet Reichenbach (Oberlausitz)
Forvaltningsfellesskapet Reichenbach/Oberlausitz, frem til 30. november 2004 kalt Forvaltningsfellesskapet Reichenbach, er et forvaltningsfellesskap i den sentrale delen av Landkreis Görlitz i Fristaten Sachsen, Tyskland. Forvaltningsfellesskapet er et interkommunalt samarbeid mellom de fire kommunene Reichenbach, Königshain, Sohland am Rotstein og Vierkirchen.
Na-dené-språk
Språkforskeren Edward Vajda la i mars 2008 fram resultatene av mer enn ti års forskning på ketisk, og konkluderer med at de jenisejiske språkene er i slekt med na-dené-språkene i Nord-Amerika, og med disse danner familien dené-jenisejiske språk. Denne avhandlingen av Vajda er blitt tatt godt imot av forskere som har studert både jenisejiske og na-dené-språk, og av andre anerkjente språkforskere.